Statul a investit anul trecut 1,49 lei, echivalentul unui covrig, pentru activitățile destinate tinerilor, avertizează 40 de asociații studențești și de tineret din Iași. Într-o scrisoare adresată Guvernului Dăncilă, tinerii reuniți sub numele Grupul de Lucru „Iași – Capitala Tineretului din România 2019 – 2020”, alături de Consiliul Tineretului din România (CTR) cer ca anul acesta suma să fie majorată la “10 euro (46,4 lei) pentru fiecare tânăr”.

Majorarea alocării la 10 euro “ar conduce la o creștere de 129,7% a bugetului alocat pentru acest sector, de la 102,6 milioane lei, la 235,79 milioane lei”, spun tinerii, care precizează că “ar fi un semnal pozitiv dat de guvern în Anul Centenar referitor la nivelul de prioritate acordat acestui sector”.

Asociațiile de studenți amintesc că investiția totală în componenta de tineret a Ministerului Tineretului și Sportului, incluzând atât activitățile pentru tineret, cât și cheltuielile cu salarii, centre de tineret și de agrement și realizarea unor cercetări, ajunge abia la 20 de lei / tânăr / an. Tinerii își bazează afirmațiile pe o analiză realizată de Consiliul Tineretului din România și prezentată pe larg de Edupedu.ro.

Mircea Meriacri, coordonatorul Grupului de Lucru „Iași – Capitala Tineretului din România 2019-2020”, susține că „asocierea simbolică a finanțării de care beneficiază un tânăr în România cu un covrig ne arată care este adevăratul nivel de implicare a autorităților centrale și a clasei politice în sprijinirea celor pe care obișnuim să-i numim ‘viitorul țării’. Mai mult decât atât, o bună parte din autoritățile locale, printre care și cele din Iași, conștientizează tot mai mult importanța investiției în tineri. Ori, în acest context, autoritățile centrale nu doar că nu au inițiativa firească a unor măsuri pe termen mediu și lung, ci abandonează în mod flagrant efortul de stimulare a tinerilor să rămână în România să investească în țara lor și, în final, să-și construiască viitorul acasă.”

Asociațiile semnatare ale scrisorii spun că “doar 1,97% din tinerii din România au acces la un centru de tineret finanțat de MTS, fiind alocați, în medie, 8 lei pentru fiecare dintre aceștia. În lipsa unei investiții adecvate, aceste centre nu vor putea oferi o varietate de servicii necesare tinerilor, rămânând în continuare prea puțin relevante pentru tineri”.

În total, MTS a avut în 2018 o alocare de 0,037% din PIB, din care în jur de 30%, adică 0,01% din PIB, fiind fonduri alocate pentru componenta de tineret (102,65 milioane lei), atrag atenția tinerii.

“Absurditatea nivelului de finanțare a componentei de tineret este dată și de faptul că, deși aceasta intră în competența statelor membre și nu a Uniunii Europene, totuși finanțarea alocată pentru România prin programe Erasmus+ (componenta tineret) și prin Corpul European de Solidaritate, de 11 milioane de euro în 2018, respectiv 12,5 milioane de euro în 2019, depășește de peste șase ori finanțarea alocată de Guvern pentru susținerea acțiunilor de tineret”, se arată în scrisoare.

Lista Organizațiilor Neguvernamentale de și pentru Tineret din Județul Iași care susțin scrisoarea:

1. ACM – Asociația Culturală Moldavia Iași

2. AEGEE – Asociația Studenților Europeni Iași

3. ALSUPA – Asociația Liga Studenților Universitatea Petre Andrei din Iași

4. ARTIUM – Asociația Studenților UNAGE Iași

5. ASAFCI – Asociația Studenților și Absolvenților Facultății de Construcții și Instalații Iași

6. ASAH – Asociația Studenților și Absolvenților Hidrotehniști Iași

7. ASAI – Asociația Studenților Arhitecți din Iași

8. ASAI – Asociația Studenților de la Apollonia Iași

9. ASB – Asociația Studenților Bioingineri din Iași

10. ASCOR – Asociația Studenților Creștini Ortodocși Români Iași

11. ASD – Asociația Studenților la Drept UAIC Iași

12. ASFI – Asociația Studenților Francofoni din Iași

13. ASII – Asociația Studenților Informaticieni Ieșeni

14. Asociația 1-2-3 Education

15. Asociația CIVICA Iași

16. Asociația MIRA

17. ASPP – Asociația Studenților Psihologi și Pedagogi Iași

18. ASTIP – Asociația Studenților și Tinerilor Ingineri Politehniști Iași

19. ASVI – Asociația Studenților Veterinari Iași

20. ATEFS – Asociația Tinerilor din Educației Fizica și Sport Iași

21. ATOR – Asociația Tineretul Ortodox Român Iași

22. ATRAG – Asociația Tinerilor Români din Afara Granițelor Iași

23. CEAI – Comunitatea de Economie și Afaceri Internaționale Iași

24. CJE – Consiliul Județean al Elevilor Iași

25. E-TEAM Psychology

26. GISU – Grupul de Inițiativă a Studenților Unici

27. LSAC – Liga Studenților Facultății de Automatică și Calculatoare Iași

28. LSAV – Liga Studenților Agronomi și Veterinari Iași

29. LSE – Liga Studenților Economiști Iași

30. LSETC – Liga Studenților Electroniști din Iași

31. LSETH – Asociația Liga Studenților Electrotehniști din Iași

32. LSFI – Liga Studenților de la Filosofie Iași

33. LSGG – Liga Studenților de la Geografie și Geologie Iași

34. LSI – Liga Studenților de la Istorie Iași

35. LSM – Liga Studenților de la Mecanică Iași

36. PRIME – Asociația PRIME Iași

37. SSFI – Societatea Studenților Farmaciști Iași

38. SSMI – Societatea Studenților Mediciniști Iași

39. SSSI – Societatea Studenților Stomatologi Iași

40. TERIS – Asociația Tinerii Ecologi Români din Iași

Descarcă de aici scrisoarea integrală a tinerilor din Iași

Citește și:

Donează prin Transfer Bancar CONT LEI:RO76BTRLRONCRT0471641001 CONT EURO:RO26BTRLEURCRT0471641001 Deschis la BANCA TRANSILVANIA